**Draft DECIZIA ETAPEI DE ÎNCADRARE**

## Nr. xxxx din 24.05.2018

Ca urmare a solicitării de emitere a acordului de mediu adresate de **SC SLOVAN AGRO L&K SRL,**  cu sediul în loc.Nădlac, str.Tudor Vladimirescu, nr.54, jud. Arad, înregistrată la APM Arad cu nr.4940/1376/R/29.03.2018 şi completările cu nr.7627/2127/R/15.05.2018,

 în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.05.2018, că proiectul **„DEZVOLTAREA ACTIVITĂŢII S.C. SLOVAN AGRO L&K S.R.L.”** propus a se realiza în jud. Arad, loc.Nădlac, Tudor Vladimirescu, nr.54, CF 301697 Nădlac teren intravilan Nădlac, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009în **Anexa nr. 2** la **pct. 10.lit. a)** proiecte de dezvoltare a unităţilor/zonelor industriale;

 b) proiectul nu se va implementa într-o arie naturală protejată, sit Natura 2000 sau în vecinătatea acestora

***1.Caracteristicile proiectului.***

Suprafaţa totală a terenului este de 2800 mp. Prin proiect se propune îmbunătățirea competitivităţii exploatației agricole deținute prin dotarea cu echipamente și utilaje agricole performante în raport cu structura agricolă actuală precum şi creșterea valorii adăugate a produselor agricole realizate prin activități de recepție, condiționare, depozitare şi procesare a cerealelor, respectiv de creare a unui lanț alimentar integrat prin integrarea producției agricole primare cu procesarea.

***a) Mărimea proiectului:***

|  |  |  |  |
| --- | --- | --- | --- |
|  | situatia existenta | situatia propusa prin proiect | situatia in urma realizarii investitiei |
| S teren | 2.800 mp |
| Sc FNC | - | 117,00 | 117,00 mp |
| Sd FNC | - | 117,00 | 117,00 mp |
| POT | - | POT | 4,17% |
| CUT | - | CUT | 0,04 |
| Platforme carosabile | - | 300,00 mp | 300,00 mp |
| Alei pietonale | - | 57,50 mp | 57,50 mp |

FNC – spaţiu de producţie 54.72 mp, depozit 10.40 mp, grup sanitar 2,76 mp, vestiar 9,85 mp, magazin prezentare 9,9,85 mp, birou 9,85 mp. Capacitatea de producere a nutreţurilor combinate în instalaţia propusă este de 500 kg/h, (8h/zi).

- alimentarea cu apă se va realiza prin racord la rețeaua edilitară de distribuție a apei;

- bazin vidanjabil etanş, vidanjarea se va realiza de firmă autorizată;

- apele pluviale provenite de pe suprafaţa platformei parcării auto vor fi preepurate într-un sistem deznisipator-separator de hidrocarburi, după care se vor evacua în bazinul de retenţie a apelor pluviale;

- reţeaua apelor pluviale provenite de pe acoperişuri şi circulaţii nepoluante parţial se va evacua parţial spre zona spaţiilor verzi , parţial în bazinul de retenţie a apelor pluviale;

- împrejmuire teren.

***b) cumularea cu alte proiecte:*** - nu se cumulează cu alte proiecte.

***c) utilizarea resurselor naturale:*** materialele de construcţii necesare pentru derularea proiectului vor fi asigurate prin grija constructorului de la terţe societăţi;.

***d) producţia de deşeuri:***

- deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz;

- toate deşeurile rezultate din activitatea de construire, vor fi încarcate, transportate şi valorificate/eliminate în conformitate cu legislaţia din domeniul deşeurilor;

- deşeurile vor fi manevrate şi depozitate astfel încât să nu poată fi antrenate de apa din precipitaţii sau vânt în spaţii limitrofe amplasamentului;

- activitatea de construire va fi organizată pe etape, astfel încât transportul deşeurilor generate în obiectiv până la valorificator/punctul de eliminare să se facă la scurt timp după producerea lor, fară a necesita depozitarea lor temporară pe amplasament;

- nu se vor amesteca deşeurile nepericuloase cu cele periculoase.

- nu se va permite ieşirea utilajelor de lucru şi transport pe drumurile publice cu pneurile murdare;

- deşeurile rezultate vor fi gestionate conform legislatiei în vigoare, respectiv HG nr. 856/2002, Legea 211/2011.

***e)emisiile poluante, inclusiv zgomotul şi alte surse de discomfort:***

- emisiile de poluanţi evacuaţi în atmosferă provin din surse reprezentate de traficul rutier zilnic desfăşurat în cadrul şantierului, surse reprezentate de funcţionarea utilajelor în zonele de lucru. Transportul materialelor de construcţii în vrac care pot fi antrenate în aer se va face în mijloace de transport cu benă acoperită.

- nu sunt înregistrate poluări accidentale ale solului. Prin realizarea proiectului, activităţile care pot fi considerate ca surse de impurificare a solului sunt sursele specifice perioadei de execuţie. În perioada de execuţie a investiţiei nu există surse industriale de impurificare a solului cu poluanţi. Acestea pot apărea doar accidental, de exemplu prin pierderea de carburanţi de la utilajele folosite pentru realizarea lucrărilor de construcţie. Aceste pierderi sunt nesemnificative cantitativ şi pot fi înlăturate fără a avea efecte nedorite asupra solului.

***f)riscul de accident, ţinându-se seama în special de substanţele şi de tehnologiile utilizate:*** titularul de proiect va lua toate măsurile necesare în vederea prevenirii accidentelor.

***2. Localizarea proiectelor:***

***2.1. utilizarea existentă a terenului;***

-Terenul în suprafaţa de 2800 mp pe care urmează a se realiza proiectul nu are regim special de protecţie sau interdicţie de construire, cu destinaţia actuală unităţi industriale şi depozitare în conformitate cu CU nr.29/16.06.2017 eliberat de Primăria Nădlac.

***2.2. relativa abundenta a resurselor naturale din zona, calitatea si capacitatea regenerativa a acestora****:-* proiectul nu afectează terenurile învecinate din zonă.

**a)** zonele umede: - amplasamentul nu se situează în zone umede.

**b)** zonele costiere: - amplasamentul nu se situează în zone costiere.

**c)** zonele montane şi cele împădurite: - amplasamentul nu se situează în zone împădurite.

**d)** parcurile şi rezervaţiile naturale: - amplasamentul nu se situează în rezervaţii naturale.

**e)** ariile clasificate sau zonele protejate prin legislatia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.:

-nu este cazul.

**f)** zonele de protecţie specială, mai ales cele desemnate prin O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului national - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: - proiectul nu se va implementa în zonele de protecţie specială.

**g)**ariile în care standardele de calitate a mediului stabilite de legislaţie au fost deja depăşite: - nu este cazul.

**h)**ariile dens populate: - proiectul nu se va implementa în zone dens populate.

**i)**peisajele cu semnificaţie istorică, culturală şi arheologică: - nu sunt în zona studiată.

***3. Caracteristicile impactului potenţial:***

**a)** extinderea impactului: aria geografică şi numărul persoanelor afectate

- redusă - pe perioada de execuţie şi funcţionare;

**b)**natura transfrontiera a impactului; -nu este cazul.

**c)**mărimea şi complexitatea impactului;

- în perioada realizării proiectului: impact redus pe perioada execuţiei lucrărilor,

- în perioada funcţionării: se consideră că impactul asupra mediului va fi nesemnificativ în cazul în care se vor respecta prevederile din proiect şi condiţiile impuse prin prezentul act;

**d)**probabilitatea impactului;

- impact cu probabilitate redusă atât pe perioada realizării investiţiei cât şi după darea în folosinţă având în vedere argumentele menţionate la punctele 1 şi 2;

**e)**durata, frecventa şi reversibilitatea impactului: impact relativ redus în timpul funcţionării ca urmare a dotărilor care vor exista.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- investiţia menţionată mai sus **nu** intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

**Condiţiile de realizare a proiectului:**

- respectarea documentaţiei depuse la APM Arad şi a tututror condiţiile impuse prin actele de reglementare/administrative emise de autorităţile competente implicate,

- titularul are oblgaţia de a se branşa la reţeaua de canalizare în momentul realizării reţelei în vecinătatea amplasamentului,

-titularul proiectului are obligația obținerii tuturor avizelor solicitate prin certificatul de urbanism. În cazul în care avizele emise de celelalte autorități/furnizori de utilități ale căror prevederi sunt contrare cu prevederile prezentei decizii, titularul proiectului va notifica A.P.M Arad (Agenția pentru Protecția Mediului Arad) în vederea revizuirii deciziei etapei de încadrare după caz;

- titularul proiectului are obligaţia de a notifica în scris A.P.M. Arad despre orice modificare sau extindere a proiectului survenită după emiterea deciziei etapei de încadrare şi anterior emiterii aprobarii de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, în conformitate cu prev. art.39 si art.40 din Ord. 135/2010,

- până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare),

- se va realiza refacerea ecologică a zonelor afectate de execuţia lucrărilor;

- răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.

- respectarea legislaţiei de mediu în vigoare:

**~** O.U.G. nr.195/2005 privind protecţia mediului, cu modificările şi completările ulterioare,

 **~** Legea nr. 211/2011 (r1) privind regimul deşeurilor,

**~** Legea nr. 104/2011 privind protecţia atmosferei,

**~** Ordinul nr. 119/2014 pentru aprobarea Normelor de igienă şi sănătate publică privind mediul de viaţa al populaţiei,

**~** H.G. nr. 930/2005 aprobarea Normelor speciale privind caracterul si mărimea zonelor de protecţie sanitară şi hidrogeologică.

*- s*curtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

- se vor lua măsuri pentru îndepărtarea de pe teren a deşeurilor nepericuloase rezultate în urma lucrărilor,

- se vor asigura condiţii pentru depozitarea în siguranţă a materialelor de construcţie, astfel incât să nu blocheze căile de acces, să nu poată fi antrenate de vânt sau de apele pluviale,

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc");

- la terminarea lucrărilor terenul neocupat va fi curăţat şi readus la starea initială,

- deşeurile menajere din organizarea de şantier se vor depozita într-un spaţiu special amenajat, urmând să fie transporlate la un depozit de deşeuri solide nepericuloase autorizat, - deşeurile din materiale reciclabile vor fi predate unităţilor autorizate în colectarea şi valorificarea acestor tipuri de deşeuri,

- solul vegetal rezultat din decopertă va fi utilizat pentru refacerea zonelor vezi afectate,

 -organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă). Se va asigura încadrarea indicatorilor de calitate ai aerului la limita incintei în prevederile STAS 12574/1987 „Aer din zonele protejate”, atţt pe perioada lucrărilor de construcţie cât şi pe perioada de funcţionare,.

- organizarea activităţii se va face astfel incât impactul asupra peisajului să fie cât mai redus.

***Documentaţia conţine:***

* Notificarea elaborată de către solicitant,
* Certificatul de Urbanism nr.29/16.06.2017 eliberat de Primăria Nădlac,
* planşe anexe la Certificatul de urbanism,
* chitanţa nr.32362/29.03.2018 privind tariful de mediu,

- Decizia etapei de evaluare iniţială nr.6151 din 20.04.2018,

-chitanţa nr.32803/15.05.2018 privind tariful de mediu privind etapa de încadrare a proiectului în procedura de evaluare a impactului asupra mediului,

- Memoriu de prezentare,

- planşe anexe la memoriu de prezentare,

 - anunţ public privind depunerea solicitării de emitere a acordului de mediu afişat pe site-ul APM Arad în data de 15.05.2018,

- anunţ public privind depunerea solicitării de emitere a acordului de mediu publicat în cotidianul "Jurnalul" din 16.05.2018,

- Lista de control,

-procesul verbal nr. 8145/23.05.2018, întocmit în baza şedinţei Comisiei de Analiză Tehnică,

- actele/avizele emise de autorităţile implicate:

- extrase de Carte Funciara: nr. CF 301697 Nădlac,

- Notificare nr. 342/20.04.2018 emisă de către Direcţia de Sănătate Publică a judeţului Arad,

- Notificare nr. 10/20.04.2018 emisă de către Direcţia Sanitar veterinară şi pentru Siguranţa Alimentelori Arad,

- Aviz de Gospodărire a Apelor nr.53/21.05.2018, emis de către AN Apele Române – Administraţia Bazinală de Mureş,

-Acord nr.71/17.05.2018 emis de ANIF Arad,

- anunţ public privind decizia etapei de încadrare publicat în cotidianul Jurnalul "Adevăruli", din 24.05.2018,

- anunţ public privind publicarea proiectului Deciziei etapei de încadrare, afişat pe site-ul APM Arad în data de 24.05.2018,

 **Prezenta decizie este valabilă pe toată perioada punerii în aplicare a proiectului.**

**Prezenta decizie nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.**

**La finalizarea proiectului care a făcut obiectul procedurii de evaluare a impactului asupra mediului, titularul va notifica autoritatea competentă pentru protecţia mediului** **în vederea efectuării unui control de specialitate şi întocmirea procesului verbal pentru verificarea respectării prevederilor deciziei etapei de incadrare.**

**Înainte de începerea activităţii titularul investiţiei are obligaţia să solicite si sa obtina autorizaţia de mediu pentru obiectiv.**

**Procesul verbal de verificare a condiţiilor impuse prin prezentul acord/decizie incadrare se va anexa la documentaţia de solicitare a autorizaţiei de mediu.**

 **Nerespectarea prevederilor prezentului act atrage suspendarea şi anularea acestuia, după caz.**

**Prezena decizie conţine 5 (cinci) de pagini şi a fost redactată în 2 exemplare originale.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Dana Monica **DĂNOIU**

Şef Serviciu A.A.A.

Adina **ORĂŞAN**

Întocmit,

Carmen **MICU**